คือสวีสดีค่ะ ตอนนี้อายุ20ค่ะ ก่อนอื่นบอกเลยว่ามีแฟนเป็นผู้หญิงค่ะ มีอะไรกันปกติ พอมาถึงตอนนี้ ประจำเดือนมาไม่ปกติ มามั่งไม่มามั่ง 3-4เดือนมาที ตกขาวก็เป็นเยอะ เจ็บท้องน้อยเมื่อใกล้จะสิ้นเดือนทุกทีเหมือนจะเป็นแต่ก็ไม่ เจ็บหน้าอก2ข้างเลยค่ะ แต่ก็ไม่เป็นอยุ่ดี แบบนี้จะเป็นอะไรมากรึป่าวคะ
สวัสดีค่ะ การที่ประจำเดือนไม่มานาน 3-4 เดือน อาจเกิดจาก1.มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก หรือ polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป เป็นต้น นอกจากนี้ อาจเกิดจาก2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ (หากเคยมีเพศสัมพันธ์กับผู้ชายมาก่อน)5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นสำหรับอาการตกขาว ปวดท้องน้อย เจ็บหน้าอก น่าจะเป็นอาการที่เกิดจากการเปลี่ยนแปลงระดับของฮอร์โมนเพศค่ะแนะนำว่าหากยังคงไม่มีประจำเดือนมา ควรไปพบแพทย์เพื่อหาสาเหตุค่ะ